Լոյտաշի կիրճ

**Լոյտաշի կիրճ** կամ **Լոյտաշյան ուրվականների կիրճ** (  կամ *Leutascher Geisterklamm* ), կիրճ Միտենվալդի և Ունտերլոյտաշի մոտ Գերմանիա-Ավստրիա երկրների Բավարիա-Տիրոլյան սահմանին, որով հոսում է Լոյտաշեր Ախ գետը։ Գտնվում է ծովի մակարդակից 1,136 մ բարձրության վրա։

Այն շատ զառիթափ է և զբոսաշրջիկների համար բաց չի եղել մինչև 2006 թվականը, մինչև Ավստրո-գերմանական միջսահմանային նախագծի շրջանակներում կառուցվել է 1.4 միլիոն եվրո արժողությամբ (ծախսերի 50%-ը հոգացել է ԵՄ) 970 մետր երկարությամբ պողպատե անցուղիներ և կամուրջներ կիրճի երկայնքով։ Զբոսաշրջիկների համար Լոյտաշի կիրճի բացումը եղել է 2006 թվականի մայիսի  24-ին։ Լոյտաշի կիրճը 1650 մետր ընդհանուր երկարությամբ Արևելյան կրաքարային Ալպերի ամենաերկար հասանելի կիրճն է։

## Նկարագրություն
մինի|Լոյտաշի կիրճը

Որպես զբոսաշրջային նախագիծ, կիրճն ի սկզբանե նախատեսված է եղել որպես ընտանեկան տեսարժան վայր` այսպես կոչված «Ուրվականների կիրճ»` *Գեիստերկլամ* (*Geisterklamm*) կամ  «Կոբոլդների արահետ»` *Կոբոլդպֆադ* (*Koboldpfad* ):

3,2 կմ ընդհանուր երկարությամբ արահետներով կիրճերի մեծ շղթան անցնում է Լոյտաշեր Ախեի տպավորիչ կիրճով։ Միտենվալդի մոտ գտնվող կիրճի ելքի մոտ 200 մ երկարությամբ ջրվեժի արահետը տանում է դեպի Լոյտաշենի ուրվական կիրճը և ավարտվում 23 մ բարձրությամբ ջրվեժի մոտ։ Ճանապարհին հանդիպող ոգիները հետաքրքիր փաստեր են պատմում տեղանքի և նրա բույսերի ու կենդանիների մասին։ Կա նաև առավել հարմարավետ տարբերակ` արգելքներից զերծ, դա 500 մ երկարությամբ կիրճի շրջանն է՝ բյուրեղյա մաքուր Աչեի տեսարանով։

Քայլուղիները հնարավորինս հորիզոնական են և կառուցված են այնպես, որ դրանք հնարավոր լինի անցնել առանց ալպինիստական մագլցման սարքավորումների։ Ցանկացած անհանգստություն, որը կարող է առաջանալ կիրճի անդունդի 50 մետրից ավելի բարձրության վրա գտնվելու պատճառով, ենթադրվում է, որ հակազդված է քայլուղու ամրակառույցներով։

Լոյտաշի կիրճը հիմնականում բաց է ամբողջ տարին, բացառությամբ այն դեպքերի, երբ առատ ձյուն է տեղում և այն փակվում է։ Կիրճում կա կարճ ճանապարհ դեպի ջրվեժ, որը վճարովի է, բայց կիրճով քայլելն անվճար է։

## Արկածային արահետ
Արկածային արահետի շինարարությունը սկսվել է 2003 թվականին։ Այն մոտ 1,9 կիլոմետր է։

Լեգենդն ասում է, որ կիրճում ապրում են հատուկ արարածներ, այդ թվում՝ գոբլիններ։ Այս թեմայով կառուցված է կրթական արահետ երեխաների համար։ Երեխաների նպատակը գոբլիններին գտնելն ու բացահայտելն է։ Արահետի երկայնքով տեղադրված 40 փայտե վահանակները՝ առասպելների, երկրաբանության, բուսական և կենդանական աշխարհի մասին տեղեկություններով, նախատեսված են տեղեկությունները երեխաներին հասանելի և զվարճալի մատուցելու համար` ըստ նրանց հետաքրքրասիրությունների, ինչպես նաև տեղադրված են լուսարձակող աչքերով ոգիներ և գունավոր, ձայնային խաղեր։ Ցուցանակները գերմաներեն են, բայց կա նաև համառոտ ամփոփում անգլերենով։

Ճանապարհին հանդիպող ոգիները հետաքրքիր փաստեր են պատմում Լոյտաշի կիրճի առեղծվածների և նրա բույսերի ու կենդանիների մասին։ Թեմատիկ ուղիները թարմացվում են նոր նյութերով։

## Եղանակային պայմաններ
Աշնանը և ձմռանը բարձր կամուրջների մոտ քամոտ է։ Քանի որ կամրջի հատակը մետաղական ցանցապատ է, այն չի սահում նույնիսկ անձրևի ժամանակ։ Լոյտաշի կիրճի ներսում հատակը կարող է սահել ջրվեժի մոտ։ Բացի ջրվեժ տանող ճանապարհից, կիրճը բաց է հանրության համար ողջ տարին։ Կիրճի երկու հատվածները փակ են հորդառատ անձրևների կամ եղանակային ծայրահեղ դեպքերում։ Ձմռանը ջրվեժի արահետը փակ է, կիրճի ճանապարհը հասանելի է օգոստոսից։

## Պատահարներ
2007 թվականի հուլիսի 7-ին ավելի քան մի քանի հարյուր կիլոգրամ ժայռաբեկոր, որը գտնվում էր զբոսանքի վերևում, հանկարծակի բախվել է պողպատե անցուղուն և մասամբ քանդել այն։ Ոչ ոք չի տուժել, սակայն կիրճը երկու շաբաթով փակվել է վերանորոգման համար։

## Պետությունների սահմանագծում գտնվող ''Էդերկանզել'' ռեստորան
Լեյտաշ կիրճից արևմուտք և վերևում գտնվող լեռնաշղթայի վրա աշխարհագրական և քաղաքական հետաքրքրություն է ներկայացնում *Ederkanzel* ռեստորանը (1184 մ)։ Այստեղից բացվում է հիանալի տեսարան դեպի 3 հովիտներ (Լոյտաշ, Ֆերխենբախ և Իսարի հովիտներ) և դեպի Վետերշտայն և Կարվենդել լեռնազանգված։

Ռեստորնի սրահները և զուգարանները գտնվում են Գերմանիայի հողի վրա, իսկ ռեստորանի պատշգամբը գտնվում է Ավստրիայի հողի վրա։ Պաշտոնական սահմանաքարը, որը նշում է երկու երկրների միջև սահմանը, գտնվում է շենքի արտաքին պատի վրա գտնվող պատշգամբի դռան մոտ։ Պատշգամբում մատուցվող խմիչքներն ու սնունդն, այնուամենայնիվ, վաճառվում են գերմանական հարկային կանոնակարգերի համաձայն՝ Գարմիշ-Պարտենկիրխենում և Ինսբրուկում պատասխանատու երկու Ֆինանսների նախարարությունների միջև համաձայնությամբ։

2023 թվականի հունիսին Leutasherhof-ը արժանացավ ավստրիական էկոպիտակի և բիզնեսի համար նախատեսված էկոպիտակի»։

## Մոտակա այլ կիրճեր
Գարմիշ-Պարտենկիրխեն շրջանի մյուս նշանավոր կիրճերն են Գերմանիայի ամենաբարձր գագաթի` Ցուգշպիցեի ( 2962 մ) մոտ գտնվող Փարտնախի կիրճը և Գրայնաու - Համերսբախի մոտ գտնվող Հոլենթալ կիրճը (Դժոխքի հովիտ)։

## Պատկերասրահ

Պատկեր:Leutaschklamm 1900.jpg|alt=The Leutasch Gorge around 1900|Լոյտաշի կիրճի փայտե կամուրջ (մոտ 1900)
Պատկեր:Leutaschklamm 2 1900.jpg|alt=The Leutasch Gorge around 1900|Լոյտաշի կիրճը (մոտ 1900)
Պատկեր:Leutasch Geisterklamm 01.jpg|alt=near the entrance to the Leutasch|Լոյտաշի մուտքի մոտ
Պատկեր:Leutaschklamm 2.jpg|Լոյտաշի կիրճը 2017 թվականի օգոստոսին
Պատկեր:Leutaschklamm02.jpg
Պատկեր:Leutaschklamm entry 2.jpg|Մուտք Ավստրիայի Լոյտաշկլամ կիրճ
Պատկեր:Geisterklamm Leutasch 2.jpg|Կիրճի ոգի
Պատկեր:Leutaschklamm - route.jpg|Մետաղական ցանցապատ երթուղի
Պատկեր:Leutaschklamm (Marius Hoch) 10.JPG
Պատկեր:Leutasch - Leutascher Geisterklamm.jpg


## Ծանոթագրություններ


## Արտաքին հղումներ

Կատեգորիա:Ավստրիայի բնություն
Կատեգորիա:Ավստրիայի ձորեր և կիրճեր
Կատեգորիա:Ավստրիայի տեսարժան վայրեր
Կատեգորիա:Գերմանիայի տեսարժան վայրեր
Կատեգորիա:Զբոսաշրջությունը Գերմանիայում
Կատեգորիա:Լեռնագնացություն
Կատեգորիա:Կիրճեր այբբենական կարգով
Կատեգորիա:Պետական սահմաններ
Կատեգորիա:Տիրոլի աշխարհագրություն